***Prijímacie konanie do 1. ročníka pre školský rok 2020/2021***

***(osemročné štúdium)***

V školskom roku 2020/2021 bude otvorená jedna trieda osemročného gymnázia – 26 žiakov.

* do prvého ročníka osemročného vzdelávacieho programu v gymnáziách môže byť prijatý uchádzač, ktorý získal primárne vzdelanie, úspešne ukončil piaty ročník základnej školy v príslušnom školskom roku a splnil podmienky prijímacieho konania
* do osemročného vzdelávacieho programu študijného odboru gymnázium možno prijať uchádzača len do prvého ročníka
* škola je schopná zabezpečiť integráciu žiakov so zdravotným znevýhodnením, neodporúčame však štúdium na osemročnom gymnáziu žiakom so špecifickými poruchami učenia, nakoľko ich adaptácia na štúdium býva komplikovaná
* uchádzač so zdravotným znevýhodnením pripojí k prihláške vyjadrenie všeobecného lekára o schopnosti študovať zvolený odbor výchovy a vzdelávania

Pri zápise na štúdium si zákonný zástupca žiaka vyberie, do ktorej jazykovej skupiny (anglický a francúzsky jazyk alebo anglický a nemecký jazyk) chce svoje dieťa zaradiť.

Termíny:

Riaditeľ školy pozve uchádzačov na prijímacie skúšky najneskôr päť dní pred termínom ich konania.

Prijímacie skúšky sa uskutočnia v pondelok 15. júna 2020 a vo štvrtok 18. júna 2020.

Riaditeľ strednej školy do 24. júna 2020 rozhodne o prijatí alebo neprijatí žiaka na základe výsledkov prijímacieho konania.

**Zápis prijatých uchádzačov:**

Uchádzač alebo zákonný zástupca maloletého uchádzača do 30. júna 2020 doručí strednej škole, do ktorej bol uchádzač prijatý na vzdelávanie, potvrdenie o nastúpení žiaka na štúdium alebo potvrdenie o nenastúpení žiaka na štúdium.

Záväzné potvrdenie o nastúpení žiaka alebo nenastúpení žiaka na štúdium sa doručí strednej škole cez informačný systém základnej školy (napr. EduPage), odoslaním naskenovaného tlačiva prostredníctvom e-mailu, osobne alebo poštou na adresu strednej školy. Rozhodujúci je dátum doručenia strednej škole.

Riaditeľ strednej školy do 30. júna 2020 zverejní počet obsadených miest a počet voľných miest na webovom sídle strednej školy alebo na výveske strednej školy. Riaditeľ strednej školy do 7. júla 2020 oznámi možnosť vydať rozhodnutie o prijatí nasledujúcim uchádzačom zo zoznamu uchádzačov, podľa výsledkov prijímacieho konania, ktorí podali odvolanie, ak už uchádzač nie je prijatý na inú strednú školu.

Kritériá prijímacieho konania:

Pri prijímaní žiaka na osemročné štúdium sa zohľadňuje počet bodov, ktoré žiak získa za:

1. Psychologický test, ktorým overujeme študijné predpoklady žiakov. Test vykonávajú so žiakmi pracovníci Centra pedagogicko-psychologického poradenstva a prevencie v Banskej Bystrici.
2. Prijímacie skúšky zo slovenského jazyka (diktát a test zo slovenského jazyka a literatúry). Obsah prijímacej skúšky zo SJL bude pozostávať zo vzdelávacieho štandardu 1.-4. ročníka ZŠ.
3. Prijímacie skúšky z matematiky (test z matematiky). Obsah prijímacej skúšky z MAT bude pozostávať zo vzdelávacieho štandardu 1.-4. ročníka ZŠ.
4. Prospech dosiahnutý na ZŠ.
5. Aktivity vo farnostiach (dotazník potvrdzuje miestny duchovný a je zverejnený na stránke školy <http://kgsm.edupage.sk/files/dotaznik-prijimacie_skusky-8.rocne_gymnazium.pdf>. Body udeľuje duchovný správca školy na základe bodovníka, ktorý je k dispozícii k nahliadnutiu na sekretariáte školy.

Bodový zisk za jednotlivé oblasti:

|  |  |
| --- | --- |
| Oblasť | Body |
| 1. Psychologický test | max. 30 |
| 2. Prospech na ZŠ | max. 10 |
| 3. Diktát a test zo SJL | max. 25 |
| 4. Test z matematiky | max. 25 |
| 5. Aktivity vo farnosti | max. 10 |
| spolu | 100 bodov |

Žiak vykoná úspešne prijímacie pohovory, ak z matematiky dosiahne minimálne 11 bodov a zároveň zo slovenského jazyka dosiahne minimálne 11 bodov!

Po pridelení bodov za jednotlivé oblasti budú prijatí tí žiaci, ktorí sa umiestnia na prvých 26 miestach.

V prípade rovnosti bodov má prednosť:

1. Žiak so zmenenou pracovnou schopnosťou.
2. Žiak, ktorý navštevoval katolícku základnú školu.
3. Žiak, ktorý získal vyšší počet bodov za aktivity vo farnosti.

V Banskej Bystrici, 31. januára 2020

Termíny aktualizované 28. 5. 2020

 Mgr. Ľubomír Kopál

 riaditeľ školy

**Bodovanie**

**osemročné štúdium**

**prijímacie konanie pre školský rok 2020/2021**

Žiaci budú prijímaní na základe prijímacích skúšokpodľa počtu získaných bodov.

Bodový zisk za jednotlivé oblasti:

|  |  |
| --- | --- |
| Oblasť | Body |
| 1. Psychologický test | max. 30 |
| 2. Prospech na ZŠ | max. 10 |
| 3. Diktát a test zo SJL | max. 25 |
| 4. Test z matematiky | max. 25 |
| 5. Aktivity vo farnosti | max. 10 |
| spolu | 100 bodov |

**Body za prospech na ZŠ:**

Počítajú sa známky na koncoročných vysvedčeniach za 3. a 4. ročník ZŠ a

na polročnom vysvedčení z 5. ročníka ZŠ.

Priemer známok body

1,00 – 1,09 10

1,10 – 1,19 9

1,20 – 1,29 8

1,30 – 1,39 7

1,40 – 1,49 6

1,50 – 1,59 5

1,60 – 1,69 4

1,70 – 1,79 3

1,80 – 1,89 2

1,90 – 2,00 1

Viac ako 2,00 0

Prospech žiaka v jednotlivých vyučovacích predmetoch prvého až štvrtého ročníka základnej školy sa môže hodnotiť aj slovne stupňami:

a) dosiahol veľmi dobré výsledky

b) dosiahol dobré výsledky

c) dosiahol uspokojivé výsledky

d) dosiahol neuspokojivé výsledky

V tom prípade bude slovné hodnotenie zodpovedať nasledovným priemerom:

Dosiahol veľmi dobré výsledky – 1,00

Dosiahol dobré výsledky – 2,00

Dosiahol uspokojivé výsledky – 3,00

Dosiahol neuspokojivé výsledky – 4,00

**Body za aktivity vo farnosti:**

Dotazník je zverejnený na našej www stránke. Maximálny počet bodov je 10. Body udeľuje duchovný správca školy na základe bodovníka, ktorý je k dispozícii k nahliadnutiu na sekretariáte školy.

Po vyhodnotení oblastí 1 až 5 sa zostaví poradie podľa dosiahnutých výsledkov.

V Banskej Bystrici, dňa 31. januára 2020

Mgr. Ľubomír Kopál

 riaditeľ školy